De seneste år har der været debat om udligningssystemet. Får nogle kommuner for mange penge og andre for lidt? Er systemet retfærdigt, så borgere i Danmark får samme kommunale service?

I dag bliver udligningen fordelt efter en lang række kriterier. Det kan være antallet af ældre, børn, handicappede, og ikke mindst, hvad borgerne betaler i skat. Der er også målrettede

Sådan er overskud og underskud regnet ud Selv om nogle kommuner har store strukturelle overskud efter udligning, er det ikke sikkert, at pengene vælter ind i kommunekassen. For at kunne sammenligne kommunerne fair, forudsætter Økonomi og Indenrigsminsiteriet, at kommunerne har ens skatteprocent, når de beregner det strukturelle overskud eller underskud. Men i kommuner som Gentofte og Hørsholm ligger kommuneskatten under landsgennemsnittet, så i virkeligheden får kommunerne ikke de indtægter, som ministeriet beregner. Skulle kommunerne sætte skatten op, ville en meget stor del af indtægterne i øvrigt gå til udligning.

tilskud blandt andet til de kommuner, hvor befolkningen skrumper.

Små ændringer flytter millioner mellem kommuner

Men det er svært at ændre blot et lille tandhjul i det store system. Det lød måske som en god idé mere præcist regne ud, hvad kommunernes udgifter til ældre og handicappede er og så fordele penge efter det. Regnemetoden blev ændret, og så flyttede millionerne rundt. 85 kommuner mistede 700 millioner hvert år, mens resten af kommunerne fik pengene.

Efter højlydte protester fra de kommuner, som mistede penge, bestemte regeringen i sidste uge sig for at give kommunerne 1,4 milliarder kroner, så de kan vende sig til den nye måde at fordele pengene på.

Læs også : Regeringen vil kompensere udligningsramte kommuner med 1,4 milliarder kroner

Svært at finde en løsning, som alle mener er fair

I foråret 2018 faldt det i vasken at ændre selve udligningssystemet. Kommunerne var rygende uenige om, hvordan et fair system skulle bygges op. Hver gang ordningen ændres blot en smule, vil nogle kommuner miste millioner og andre få. Efter lange forhandlinger måtte regeringen opgive at finde en løsning.

Læs også : Regeringens udligningsreform falder til jorden

Sådan gjorde vi